Angìna
Angìna, horúčka, zápal očì.
Dobrý deň.
Ďakujeme za Vašu otázku.
Na bolesť v krku odporúčam liek
Dorithricin
, ktorý obsahuje trojkombináciu liečiv. Vďaka tomu pôsobí antisepticky, antibioticky a mierni bolesť. Dospelí a deti staršie ako 2 roky: užíva sa 1-2 pastilky každé 2-3 hodiny. Pastilky sa majú nechať pomaly rozpustiť v ústach, nemajú sa hrýzť ani žuvať a nesmú sa prehĺtať. Po aplikácii sa odporúča aspoň pol hodinu nejesť a nepiť.
Horúčka je definovaná ako telesná teplota nad 38 °C. Na horúčku sa používajú antipyretiká s účinnymi látkami ako sú paracetamo, ibuprofén alebo kyselina acetylsalicylová. Na trhu existujú aj kombinované prípravky vo forme tabliet alebo horúcich nápojov, obohatené o zložky uvoľňujúce upchatý nos, zmierňujúce kýchanie a výtok z nosa, prípadne obsahujú aj vitamín C. Vzhľadom na to, že Vás upchatý nos netrápi, vhodnejšou voľbou bude siahnuť po samotnom antipyretiku.
Na zápal oka je vhodnou voľbou
Ophthalmo-Septonex
kvapky s dezinfekčným účinkom. Aplikujú sa 3-5x denne do spojovkového vaku postihnutého oka. Dĺžka liečby bez porady s lekárom je maximálne 14 dní.
Dôležité sú taktiež režimové opatrenia, ako je pokoj na lôžku a dostatočný príjem tekutín.
Prajem pekný zvyšok dňa.
S pozdravom
Mgr. Barbora Bičanovská